Den tredje franske republikk

Den tredje republikk i Frankrike, (fransk: La Troisième Republique, ofte stavet La 3ème Republique) (1870/75-10. juli 1940) er betegnelsen på det franske styresett og i videre forstand epokebetegnelse for den tilsvarende periode i landets historie mellom Det andre franske keiserdømme og Den fjerde republikk.IIIe République, LarousseLes débuts de la Troisième République (1870-1914) , Philisto Det var et republikansk parlamentarisk demokrati som kom til den 4. september 1870 etter keiser Napoleon IIIs fall under den fransk-prøyssiske krig.

Kort tid etter proklamasjonen ble den tredje republikk avbrutt av et revolusjonært folkestyre, Pariskommunen, som ble opprettet i Paris i protest mot den nasjonale regjeringen. Pariskommunen varte kun i 72 dager, 18. mars–28. mai 1871.

Den tredje republikk ble formelt grunnlagt 30. januar 1875, ved at nasjonalforsamlingen fattet detaljerte vedtak om hvordan republikkens president skulle velges.

Den tredje republikk overlevde helt til den tyske invasjon av Frankrike under annen verdenskrig den 10. juli 1940, da makten i landet ble overtatt av Vichy-regimet.

Adolphe Thiers kalte republikanismen i 1870-årene for «den form for regjering som splitter Frankrike i minst grad»;Allport, Alan (2007): Jacques Chirac, Infobase Publishing, s. 40 imidlertid var politikken under den tredje republikk skarpt polarisert. På venstre side marsjerte det reformistiske Frankrike, arvinger av den franske revolusjon, og på den høyre side sto det konservative Frankrike, solid plantet i bondestanden, den katolske kirke og den franske hær, ledet av tradisjonalistene.Larkin, Maurice (2002): Religion, Politics and Preferment in France since 1890: La Belle Epoque and its Legacy. Cambridge University Press. ISBN 0-521-52270-6. s. 3 Til tross for polariseringen mellom radikale og reaksjonære krefter, varte den tredje republikk i sytti år, noe som gjorde det til det regjeringssystem i Frankrike som varte lengst etter sammenbruddet til Ancien Régime (det gamle styresett). Tidsepoken representerer også perioden hvor Frankrike koloniserte store deler av Afrika (Det «andre» franske koloniriket) og var sterkt deltakende i første verdenskrig.

 Referanser 

Se også
Liste over presidenter i Den tredje republikk

3. republikk
Kategori:Hendelser på 1800-tallet
Kategori:Stater og territorier etablert i 1870
Kategori:Stater og territorier opphørt i 1940
Frankrike